‘কহো না পেয়ার হ্যায়’ ছবি দিযে বলিউডে যাত্রা শুরু করেছিলেন হৃত্বিক রোশন। খান, কুমারদের মধ্যে ঝড় তুলেছিলেন রোশন পরিবারের এই ছেলে। আম জনতা তাঁকে তখন রাকেশ রোশনের ছেলে বলেই বেশি চিনেছিলেন। রোশন পরিবারের শিকড়স্বরূপ মানুষটির কথা ততদিনে মানুষের মন থেকে প্রায় অস্তমিত। 

রোশনলাল নাগরাজ। ছবি— ইউটিউব
বলিউডের বিখ্যাত গান ‘যো ওয়াদা কিয়া থা, নিভানা পড়েগা’ (তাজ মহল, ১৯৬৩), ‘রহে না রহে হাম’ (মমতা, ১৯৬৬), ‘জিন্দেগি ভর নেহি’ (বরসাত কি রাত, ১৯৬০)-র মতো বহু গানের সুরকার ছিলেন রোশনলাল নাগরথ। সম্পর্কে রাকেশ রোশনের বাবা, অর্থাৎ হৃত্বিকের দাদু। তাঁর সুর করা গানগুলি আজও চিরন্তন। কিন্তু স্রষ্টাকেই ঠিকমতো মনে রাখতে পারেনি বলিউড। নতুন প্রজন্মের কাছে এখনও হৃত্বিকের দাদুর পরিচয় অজানা।  
১৯১৭-এর ১৪ জুলাইতে জন্মগ্রহণ করন রোশনলাল নগরথ। বিয়ে করেন বাঙালি পরিবারের মেয়ে ইরাবতী মৈত্রকে। ইরাবতী দেবী জীবনের শেষ পর্যন্ত পরিবারে বাংলাতেই কথা বলতেন তিনি।  ২০১০ সালে প্রয়াত হন হৃত্বিকের ঠাকুমা ইরাবতী দেবী। ১৯৬৭ সালের ১৬ নভেম্বর চলে যান রোশনও। রোশনলাল নাগরথের জন্ম শতবার্ষিকীতে এসে এবেলা.ইন পাঠকদের এই কিংবদন্তি সুরকারের কথা মনে করিয়ে দিতে চায়। শুনে নিন তাঁর সুর করা ৫টি বিখ্যাত গান।